CELEX: C2004/262/91
Language: el
Date: 2004-10-23 00:00:00
Title: Υπόθεση T-321/04: Προσφυγή της Air Bourbon κατά Επιτροπής των Ευρωπαϊκών Κοινοτήτων, που ασκήθηκε στις 29 Ιουλίου 2004

23.10.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 262/48
            
         Προσφυγή της Air Bourbon κατά Επιτροπής των Ευρωπαϊκών Κοινοτήτων, που ασκήθηκε στις 29 Ιουλίου 2004
   (Υπόθεση T-321/04)
   (2004/C 262/91)
   Γλώσσα διαδικασίας: η γαλλική
   Η εταιρία Air Bourbon, με έδρα την Sainte-Marie, La Réunion (Γαλλία), εκπροσωπούμενη από τον δικηγόρο Sauveur Vaisse, άσκησε ενώπιον του Πρωτοδικείου των Ευρωπαϊκών Κοινοτήτων στις 29 Ιουλίου 2004 προσφυγή κατά της Επιτροπής των Ευρωπαϊκών Κοινοτήτων.
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την από 16 Δεκεμβρίου 2003 απόφαση C(2003) 4708 τελ., με την οποία η Επιτροπή επέτρεψε στο Γαλλικό Δημόσιο να χορηγήσει ενίσχυση στην εταιρία Air Austral,
            
         
               —
            
            
               να υποχρεώσει την Επιτροπή και το Γαλλικό Δημόσιο να λάβουν τα αναγκαία μέτρα για να επιστρέψει η Air Austral τις αχρεωστήτως ληφθείσες ενισχύσεις,
            
         
               —
            
            
               να καταδικάσει, βάσει του άρθρου 87, παράγραφος 2, του Κανονισμού Διαδικασίας, την Επιτροπή στα δικαστικά έξοδα της εταιρίας Air Bourbon, ανερχόμενα σε 10 000 ευρώ.
            
         Λόγοι ακυρώσεως και κύρια επιχειρήματα:
   Η προσφεύγουσα ζητεί την ακύρωση της αποφάσεως C(2003) 4708, της 16ης Δεκεμβρίου 2003, με την οποία η Επιτροπή έκρινε ότι συμβιβάζεται με την κοινή αγορά, βάσει του άρθρου 87, παράγραφος 3, της συνθήκης, η χορηγηθείσα στην εταιρία AIR AUSTRAL ενίσχυση. Επρόκειτο συγκεκριμένα για ενίσχυση λειτουργίας ύψους 1 950 536 ευρώ υπό μορφή φορολογικής εκπτώσεως υπέρ των φορολογουμένων οι οποίοι θα επενδύσουν στον νέο εξοπλισμό δύο αεροσκαφών τύπου B 777-2000, για να ενεργοποιηθεί η αερογραμμή ΠΑΡΙΣΙ/LA REUNION, και οι οποίοι, αφού συμπήξουν προσωπική εταιρία (SNC), θα εκμισθώσουν τον εξοπλισμό αυτόν στην AIR AUSTRAL επί μία πενταετία, ακολούθως δε θα της μεταβιβάσουν την κυριότητα του υλικού έναντι μη προσδιοριζομένου αντιτίμου.
   Η προσβαλλομένη απόφαση στηρίζεται στη σκέψη ότι η επίδικη ενίσχυση αποτελεί ενίσχυση λειτουργίας, που σύμφωνα με τις κατευθυντήριες γραμμές σχετικά με τις ενισχύσεις περιφερειακού σκοπού, μπορεί να επιτραπεί προς μερική αντιστάθμιση του προσθέτου κόστους μεταφοράς σε ιδιαίτερα απομεμακρυσμένες περιοχές, μεταξύ των οποίων συγκαταλέγεται η Réunion.
   Κατά την άποψη της προσφεύγουσας, η εν λόγω ενίσχυση πρέπει να θεωρηθεί ασυμβίβαστη με την κοινή αγορά για τους ακόλουθους λόγους:
   
               —
            
            
               η ενίσχυση συνιστά ενίσχυση στην επένδυση για την απόκτηση υλικού μεταφορών, η οποία σύμφωνα με τις προαναφερθείσες κατευθυντήριες γραμμές απαγορεύεται,
            
         
               —
            
            
               η ενίσχυση προορίζεται αποκλειστικά για την εταιρία AIR AUSTRAL και διαταράσσει την ισορροπία μεταξύ στρεβλώσεων του ανταγωνισμού και των πλεονεκτημάτων για την ανάπτυξη της Περιφέρειας,
            
         
               —
            
            
               η ενίσχυση παραγνωρίζει την αρχή της μη σωρεύσεως των δημοσίων ενισχύσεων, εφόσον η εταιρία AIR AUSTRAL έλαβε δημόσια κεφάλαια προερχόμενα από την Περιφέρεια και το Διαμέρισμα της Réunion, τα οποία δεν αντιστοιχούν προς επένδυση την οποία θα πραγματοποιούσε ιδιώτης επενδυτής ενεργών υπό φυσιολογικές συνθήκες αγοράς. Η συνεισφορά αυτή δημιούργησε άλλωστε πλεονάζουσα προσφορά μεταφορικής ικανότητας στην αερογραμμή Παρισιού/Saint Denis,
            
         
               —
            
            
               η ενίσχυση αυτή διαρρηγνύει την ισορροπία που πρέπει να υφίσταται μεταξύ αφενός των πλεονεκτημάτων που παρέχει η ενίσχυση για την ανάπτυξη της περιοχής και αφετέρου των στρεβλώσεων του ανταγωνισμού μεταξύ της AIR AUSTRAL και της προσφεύγουσας.
            
         Η AIR BOURBON επικαλείται επίσης προσβολή των δικαιωμάτων του αμυνομένου, τα οποία εγγυάται το άρθρο 88, παράγραφος 3, της συνθήκης.